
Pentru cititorii mai noi, repostez un articol din 2011 scris de fratele Florin Stuparu: 


Despre 1848 in Principatele Romane 


Marile ţări agricole situate între Marea Baltică şi Marea Neagră nu pot fi izbavite de barbaria patriarhală-feudală decât cu ajutorul unei revoluţii 


agrare care să transforme ţăranii în proprietari de pământ liberi, o revoluţie cu totul asemănătoare celei care a avut loc în 1789 în satele 
franceze. Engels 


În sfârşit, pe primăvară, sosiră din Paris tineri studenţi aparținând clasei boiereşti mijlocii, care nu voiau să creadă într-o îngrădire în spaţiu a 
revoluţiei franceze. Unul dintre ei, C.A. Rosetti, credea realizabilă în cel mai apropiat viitor o înfrățire idilică a tuturor oamenilor. Iorga 


Întreg anul 1998 natiunea română (adică statul) a sărbătorit cei 150 de ani de la revoluţia paşoptistă. De ce? Singura explicaţie vine din partea 
demagogiei oficiale. Adevărata istorie a *48-lui nu ne dá nici un motiv pentru a fi veseli, aşa cum se va arăta. 


În deceniul al cincilea al secolului trecut, revoluţia mondială începută in 1789 intra într-o nouă etapă. Ciuma frantuzeascá nu mai este răspândită 
acum de către armatele de ocupaţie iacobine şi napoleoniene, care impuneau libertatea, egalitatea, fraternitatea cu sabia, prin cele mai sălbatice 
războaie pe care le cunoscuse Europa. *48-ul foloseşte o metodă mult mai economică şi mai eficientă: subversiunea, autoocuparea ideologică şi 
militară de către o trupă de „comisari ai poporului” recrutaţi la fata locului şi instruiți la Paris (mai târziu, la Moscova) unde îşi însuşesc tehnicile 
teroriste şi propagandistice ale loviturii de stat şi înfiinţează viitoarele Guverne provizorii ce se vor permanentiza, într-o formă sau alta, până astăzi. 


Obiectivul principal este acum, ca şi în vremea lui Napoleon, înfrângerea celor două imperii teocratice, Rusia şi Austria, la care se adaugă 
Germania, care, cu toate reformele, se opuneau realizării „republicii europene umaniste”, dovedind că nu puteau fi învinse prin mijloace exclusiv 
militare şi nici prin revoluţii „de sus”, cum încercase iluminismul în vremea Ecaterinei, a lui Rudolf şi a lui Wilhelm. 


Sfânta Rusie, mai ales, era hotărâtă să oprească invazia antihristică, aşa cum o făcuse şi în 1812, şi manifestul ţarului Nicolae I din martie 1848 este 
fără echivoc: Aprés de longues années de paix et de prosperité, l'Occident de L'Europe a été subitement bouleversé par des troubles qui menacent 
de détruire toute autorité légitime et l'ordre social tout entier. Prenant leur origine en France, la révolte et l'anarchie se sont étendues 
promptement à l'Allemagne et le flot révolutionnaire, croissant dans la mesure des concessions des gouvernements a enfin atteient les Etats de nos 
alliés, l'Autriche et la Prussie. Ne connaissant plus de frein, cette force aveugle menace aujourd’hui la Russie, que Dieu a confiée a notre garde. Ici 
elle trouvera ses bornes. Fidele au glorieux exemple de Nos ancetres, invoquant le secours du Trés-Haut, Nous sommes prets à faire face a Nos 
ennemis partout ou ils se montreront, et fermement unis à Notre sainte patrie, Nous conduirons Nos peuples à la défense de l'honneur russe et de 
l'integrité de Notre territoire. Dieu est avec nous. Ecoutez peuples de la terre et suivez la voix de Dieu qui est avec nous. (ACT I/ 159). 


*48-ul nu reprezintá o singurá revolutie, un eveniment punctual. Cu toatá aparenta megaloman-propagandisticá, randurile urmátoare exprimá o 
realitate asumata: 


Ziua de 11 iunie 1848 va rămâne o stea strălucitoare pe firmamentul românesc, căci strigătul „Vrem să trăim prin noi înşine” a ieşit atunci limpede 
şi puternic din însuşi peptul poporului român, nu ca strigăt de desperare, ci ca strigăt de reînviere; înăbuşită a fost atunci mişcarea şi, deşi cei ce au 
stat în capul ei, mult timp au umblat pribegi şi persecutați, dar sămânţa aruncată a purtat roade mănoase, strigătul de la 1848 fu reînviat prin 
Parlamentele legale din 1857; el capătă fiinţă prin naţiune in 1866 şi fu întrecut în consecinţe prin războiul indepenentei din 1877. (ACT I/VIT). (La 
1890, când apare textul, autorii nu ştiau că aşteptările lor vor fi satisfăcute după viitorul prim război mondial.) 


*48-ul este o mişcare amplă ce se întinde pe multe decenii, suferind transformări şi tactica aceasta a dizolvării din interior îşi va dovedi deplin 
eficienţa abia o dată cu primul război mondial, când Sfânta Alianţă va fi în sfârşit sfărâmată şi antihristul va face pasul decisiv către imperiul 
mondial. I se mai opune doar o scurtă renaştere spirituală, ce va fi lichidatá în uriaşa confruntare a celui de-al doilea război mondial şi anul 1945 va 
marca un prim „sfârşit al istoriei”. 


Pentru a-şi atinge colosalele obiective, de la 1848 până după primul război, internationalismul ateu speculează infailibil naționalismul legitim al 
popoarelor aflate în puterea sau sub influenţa monarhiilor imperiale, stimulând, organizând şi finantand „revoluţii de eliberare de sub jugul 
despotismului, în numele dreptului sfânt la autodeterminare”. În acest interval naționalismul este o atitudine „umanistă”, „pozitivă”, pentru că 
pulverizează ce mai rămăsese din ,,internationalismul” creştin. După 1920, termenul nationalism începe să capete sens tot mai sumbru, pentru că 
ameninţă „ecumenismul” ateu. (De la iacobini, Napoleon, Lenin, Stalin şi până la campaniile N.A.T.O., armatele revoluţionare vor tot „elibera” 
popoarele „mici şi persecutate”, anexându-le ideologic, militar şi economic în interes propriu). Despre acest naționalism, termen inventat de 
revoluţia franceză şi adaptat apoi de iluminismul german, „naţionalism” promovat în numele unei idei universalist-atee, voi tot vorbi pe parcurs, 
pentru că este un alt „fetiş lingvistic” ce încurcă toate comentariile si face istoria noastră de neînțeles. 


Printre ţările folosite ca masă de manevră împotriva „tiraniei” imperiale, Principatele au un loc cu totul aparte, din mai multe motive. 


În primul rând, ca întotdeauna, din cauza importanţei lor strategice, Țările Române au rol esenţial în jocul dintre cele trei imperii care îşi dispută 
cucerirea sau măcar dominarea ,,Bizantului”. 


Trebuie înţeles că înainte de a fi centru de putere geopolitică şi economică, Constantinopolul, şi nu Roma, este centrul spiritual european al 
creştinismului şi cucerirea lui înseamnă dominarea religioasă a lumii. Astfel ruşii vor să-şi incoroneze ţarul ca basileu de drept, ei considerindu-se 
moştenitorii Imperiului Ortodox. Austriecii, la rândul lor, urmăresc refacerea Sfântului Imperiu în formă catolică. În fine, ,,Franta” (adica 
internationala atee) vrea si ea să reconstituie imperiul roman păgân, ştiind de la Bonaparte că aici trebuie fundată capitala statului său mondial. În 
această confruntare Principatele aveau misiunea de a stopa avântul rusesc şi de a întreţine nesiguranța in Austria prin „bomba cu efect întârziat” din 
Ardeal. De asemenea, ele erau baza pentru operaţii militare şi pentru organizarea de comploturi în toată Europa sud-estică. 


Ruşii, la rândul lor, ca întotdeauna, înțelegeau prea bine că erau singuri şi nu se puteau apăra decât păstrând Principatele sub controlul lor, pentru a- 
şi proteja flancul vestic, cel vulnerabil. 


Pericolele crizei ce ameninţă ordinele sotial în Europa preocupă cu tot adinsul mintea Augustului nostru Domnitor pe când radicalismul triumfa-n 
Elveţia, pe când în Italia principiul monarhic e foarte cutreerat, pe când în Franţa o iute catastrofă înalță republica peste ruinele tronului de Iulie, pe 
când înfierbântarea revoluţionară străbate în Germania cu repejune ducătoare la rătăcire, Împăratul trebuie să-şi arunce privirea mai mult decât 
oricând altă dată asupra intereselor de linişte şi sigurătate, pe care Rusia, prin a sa pusáciune, este mai cu deosebire chemată a o apăra. (ACT 1/168) 
Principatele de la Dunăre se tin anumit de această categorie; ele sunt puse sub nemijlocita protecție a Rusiei, şi această protecţie noi suntem hotărâți 
a o aplica cu o manieră străbătătoare. Deci oricare va putea fi aiurea rezultatul orcanului revoluţionar Împăratul este determinat a nu suferi ca 
anarhia să pătrundă în partea aceasta a celor doi Principi cu cea mai apriată manieră. (Nota Comitetului de Nesselrode, Cancelarul Rusiei, către 
Consulul general din Principate, de Kotzebue in ACT 1/169) 


Pe de altă parte, ţările româneşti sunt însele un centru religios de o extraordinară importanţă, pentru că de la cucerirea Constantinopolului ele 
reprezintă Bizanțul. 


Cu toată recunoaşterea politică a vasalitátii sale, domnul ţărilor româneşti se bucură însă până foarte târziu de toate drepturile care, dupa noţiunea 
veche şi nouă romană, adică bizantino-slavă, formează imperiul. In biserică, domnul român, care a rămas în orientul supus de păgâni singurul 
stăpânitor creştin împodobit cu coroană şi sceptru, este primit cu onorurile ce se dădeau odinioară împăraţilor dreptcredinciosi din Răsărit. JOR 
1/380). 


Această misiune hristoforică a României se accentuase în secolul 18 şi la începutul secolului 19, o dată cu protestantizarea bisericilor rusă şi 
grecească, încât cele două mici provincii, „primitive”, „turcite”, devin extrem de puternice şi de bogate spiritual, având cele mai multe mînăstiri din 
lume, dacă luăm în seamă „proprietatea” asupra Sfântului Munte Athos, şi fiind refugiul tuturor monahilor persecutați de ofensiva protestantă si 
catolică. În consecinţă, presiunea revoluţionară va fi aici mai puternică decât oriunde. 


En 1792 c'était sur les bordes du Rhin que se rencontraient les armées de la Republique francaise et des Souverains coalisés ; le champ de la 
bataille est aujourd'hui dans la partie orientale de l’Europe; c'est sur le rives du Danube que le deux principes se trouvent en presence. Ainsi la 
liberté a recele de trois cents lieues des frontiéres.( Scrisoarea unui român despre situatiunea Românilor din Orientul Europei. In ACT 1/245). 


Ceea ce desemna Principatele ca victime sigure ale revolutiei era starea lor de descompunere interná si completa dependentá externá la care 
ajunseserá in cele douá secole precedente, ca urmare a continuelor invazii, devastári, pustiiri, jafuri ale campaniilor militare sustinute de 
„protectorii” aflaţi în război pe acest „pământ al nimănui”, la toate acestea adăugându-se acţiunea dizolvantá a ideologiei iluministe, venită o data 
cu ocupanţii străini. 


Erodarea tradiţiei începuse, ca în toată Europa, încă din secolul 17, şi chiar mai înainte. 
Cauza directă a fost falimentul Imperiului Otoman care a antrenat, firesc, pe acela al hinterland-ului. 


Transformarea spre lumea modernă, în secolul 16, s-a produs sub presiunea unui factor extern, dominaţia otomană, care, prin exigenţele ei 
economice, a supus țărănimea la o povară mult peste puterile ei. Obisnuiti cu un schimb elementar de produse, lipsită de lichidităţi monetare, 
țărănimea s-a găsit dezarmatá fata de asaltul fiscal al statului pentru plata tributului. (IOR 2/424). 


Apăsarea pe care uriaşul în agonie o exercita asupra popoarelor pe care le exploata era imensă, principatele ajungând la un moment dat să întrețină 
singure întreaga împărăție. 


Situaţia aceasta a dus la alterarea structurii sociale, care era una funcțională, după formula incetátenitá de Dumezil: oratores, bellatores, laboratores 
categorii la care se adaugă, acea supraordonată a monarhului autocrat, în cazul nostru domnul. 


Începând cu domnul, care recunoaşte pe vecinul de la sud stăpân şi e înzestrat de acesta cu o putere aproape deplină asupra supusilor săi, si până jos 
la ţăran, care la început plăteşte noile dări cu rodul muncii, apoi cu trupul şi cu demnitatea şi libertatea sa omenească, nimic nu mai seamănă cu 
trecutul. (IOR 1/355). 


Este greu de înţeles din perspectiva noastră anarho-democratică ce înseamnă un asemenea sistem interrelationar, în care fiecare funcţie are un rol 
esenţial, la fel ca în orice organism viu. Astfel, păstrând analogia, laboratorii rustici, „talpa ţării”, asigurau subzistenta materială, belatorii, braţele 
înarmate ale ierarhiei războinice, luptau cu prádatorii externi, iar preoțimea , inima rugátoare prin legătura permanentă cu planul absolutului, 
conferea existenţei lumesti, acţiunilor istorice practice, sens şi valoare. Toate aceste mădulare conlucrătoare, erau coordonate de către domn, cap al 
Statului şi al Bisericii, persoană unică ce acţiona prin mandat divino-uman. 


Orice perturbare a uneia dintre funcţii avea să ducă la dezechilibrul întregului organism. Asta s-a întâmplat când funcţia conducătoare a început să 
se atrofieze. In Moldova, vechea boierime pământeană dispăru de la curte şi din slujbe şi dregătorii încă din zilele lui Petru Rareş. Boierii se 
retraseră pe la moşiile lor si căzură aproape pe treapta ţărănimii. (IOR/432). 


Retragerea belatorilor ce fac loc administratorilor-exploatatori (ciocoilor) duce la schimbarea întregii structuri a statului organic. 


Consecința imediată este că funcţia lucrătoare este afectată şi țărănimea, lipsită de aici înainte de apărare, intră in lunga, nesfârşita încă, fază de 
extinctie. 


În locul statului alcătuit din ţărani liberi, care luptă împotriva oricăror incálcátori peste moşia mare sau mică moştenită de la strămoşi, apare ca 
urmaş nevrednic statul fiscal al cărui singur scop este să adune bani, sume incalculabile pentru viata luxoasă a stăpânilor străini din Constantinopol 
(IOR 1/355). Nu e de mirare că acela care încă de mai înainte abia putea să poarte pe umerii săi osteniti sarcinile ţării, se prăbuşeşte acum sub 
apăsarea unei mari împărăţii, a unei impárátii putrede, luxoase.(IOR 1/420). Statul cerea prea mult; statul străin, ale cărui interese le reprezenta 
domnul, care apărea tot mai mult ca un stráin.(IOR 1/505) De toate acestea erau vinovaţi boierii (deveniți administratori ai unui stat străin). Ei 
răpiseră ţăranului averea, libertatea si toate drepturile. Încă din a doua jumătate a veacului al 17-lea uitaserá aproape cu totul să mai lupte.(IOR 
1/507). 


Până în a doua jumătate a secolului XVIII ţările româneşti au avut asigurat, cel puţin teoretic, dreptul la existenţă, fiind ocrotite într-o oarecare 
măsură de suzeranul otoman care le exploata în folos propriu. Chiar dacă nu mai erau independente, ele îşi păstrau suveranitatea internă şi aveau un 
statut internaţional definit. 


Odată cu slăbirea puterii turceşti, vasalii îşi pierd condiţia de ţări şi devin unităţi teritoriale vacante, simple elemente de calcul politic pentru 
puterile rămase în conflict: Rusia, Austria şi Franţa revoluţionară. 


Împăratul Iosif, de pildă, croise împreună cu împărăteasa Ecaterina (un alt monarh „luminat”), planuri cu vederi enorm de îndepărtate. Printr-un 
război comun trebuia să se înfiinţeze un regat al Daciei neogreceşti pentru arhiduci austrieci şi pentru foşti favoriţi ai Curţii ruseşti. Potemkin urma 
să fie noul rege al Daciei. (IOR/521). 


În aceste condiţii singura soluţie a supravieţuirii Principatelor părea a fi aflarea unui nou suzeran sau chiar anexarea. În preajma Păcii de la Kuciuc- 
Kainargi (1774), care dădea dreptul ruşilor de a interveni în folosul creştinilor subjugati şi de a pune consuli în locurile ce le vor plăcea. Boierii 
moldoveni şi munteni merseră la Petersburg în 1770, dorind încorporarea la împărăţia rusească, cerând garanţii ruşinoase. Muntenii începuseră cu 
dorinţa ca „ţara noastră să fie unită cu celelalte provincii pe care le stăpâneşte atotputernica Rusie”. Ei cerură legi ruseşti, judecători ruşi şi ierarhie 
bisericească rusă, adică supremaţia sinoadelor ruseşti. Când văzură că ruşii vor rămâne suzeranii ţării, se gândiră la o unire cu fárámitatul stat 
polon, sau chiar la o cármuire proprie sub suzeranitatea Porții, dar sub ocrotirea Rusiei, Austriei şi întâmplător si a Prusiei (IOR 1/514). Alti boieri 
ar fi fost bucuroşi dacă patria lor ar fi fost anexată de Austria. (IOR 1/516). 


Expansiunea mondială a revoluţiei, prin Napoleon, slăbeşte şi mai mult poziţia Principatelor. 


Era epoca împărțirii ţărilor, epoca în care ţări şi popoare se vindeau in masă, şi, in romanticele planuri ale lui Napoleon, ca şi în cele real politice ale 
Ecaterinei, care názuia la o împărţire a împărăției turceşti, principatele jucau un rol însemnat. In 1809 Napoleon pomeni despre anexarea de către 
Rusia a ambelor principate cedate apoi de tar austriecilor, cu binecuvântarea împăratului francezilor (IOR 1/517). 


În războiul continuu dintre Franţa (prin intermediul Turciei, pe care o întreţine artificial tocmai în acest scop) Rusia, Austria, Moldova şi Tara 
Românească sunt tari de compensație. 


La începutul secolului trecut, odată cu Regulamentul, ţările româneşti nu mai au un statut propriu, iar statutul lor international este mai rău decât 
acela al popoarelor integrate într-un imperiu. Ele sunt vasale Porții şi protectorate ale Rusiei (de fapt gubernii), sub supravegherea Puterilor. 
Impunerea Regulamentului reprezintă un eveniment capital în istoria viitoarei Românii. El marchează momentul pierderii suveranităţii interne, pe 
care nu o vom mai căpăta niciodată. De acum încolo ne vor fi impuse, mai mult sau mai puţin brutal, exclusiv legi străine, prin mijlocirea unor 
guverne „naţionale” fantomă, manevrate de centrele de putere mondială. 


Ca să pricepem înjosirea cuprinsă în aceasta (în impunerea Regulamentului) trebuie să ne gândim că turcii în poruncile şi privilegiile lor nu se 
amestecaseră niciodată în chestiuni pur lăuntrice. Abia acum, la începutul epocii de cultură glorificate de cei interesaţi, românimea de la Dunăre îşi 
pierdu şi ultimul drept care-i mai rămăsese, acela de a-şi da singură legi, bune sau rele, asiatice sau europene. (IOR/586) (Intenţia „civilizatoare” nu 
poate fi pusă la îndoială. Autorul Regulamentului, generalul Pavel Kiseleff era mai mult francez decât rus, mai mult european „filosof” în sensul 
veacului al 18-lea decât împuternicit militar JOR 1/586)). 


Este de la sine înţeles că în aceste condiţii, încheierea unui act de vasalitate fata de un suzeran nu numai îndepărtat dar şi „generos” pana la 
„sacrificiu dezinteresat”, aşadar inchinarea ţărilor către Franţa apare drept soluţia providentiala. 


Cel mai bun lucru li se părea conducătorilor să modeleze România actuală după felul cum îşi închipuiau o Franta viitoare. Putinii care erau de altă 
părere, cunoscătorii ţării, care simțeau sau ştiau că niciodată un popor nu-şi poate împrumuta bazele vieţii sale şi nici nu poate sá se dezvolte 
nearmonic se retraseră sau tăceau. (IOR/655). 


Tot ceea ce ni se cerea în schimbul „mântuirii” era sá ne trádám istoria, si din martiri ai lui Hristos, a Cárui armată de linia întâi fusesem, sá 
devenim martiri ai „libertăţii”, inrolandu-ne in armata celuilalt: 


Nous sommes donc les premier martires de la liberté; nous sommes les enemies nés de la seule puissance de l'Europe, qui ait ose elever un voix 
menagante devant la mouvement liberal de l'Europe Rusia; nous sommes les santinelles avancées de la regéneration sociale. 


Permettez nous de vous dire, votre cause (a Franfei), est la notre, et en eclairant l'opinon sur cette question, vous aurez un fois de plus, Monsenieur 
le Redacteur, bien merite de la France et de la liberte. (Din Scrisoarea unui român despre situatiunea românilor din Orientul Europei, in ACT 
1/246). 


În afara ocupatiilor militare, țările româneşti sunt supuse tot mai mult unor invazii ideologice, prin propagarea ideilor „marii revoluţii”, ce se 
extinde pentru eliberarea Răsăritului, înflăcărând imaginaţia patriotilor ,,nationalisti”. 


Sub puternica impresie a mişcării de reformă care cuprinsese toată Europa, sub înrâurirea spiritului apusean, care pătrunsese prin secretarii francezi 
ai domnilor, prin medici nemți, prin industriaşii şi negustorii apuseni imigrati şi care incetáteniserá idealul filantropiei, precum şi sub înrâurirea 
noilor, spiritualelor, atátátoarelor scrieri, gândurile din 1774 apărură acum şi mai clare. Persoanele conducătoare din Muntenia cutezau acum a se 
gândi chiar la o naţiune română, pe temeiul cercetărilor istorice.(IOR 1/523). 


Pe lângă tinerii plecaţi la „studii”, boierii înşişi călătoresc la Paris ca să vadă strălucirea tânărului imperiu universal. Lunga şi des repetata şedere a 
ofiţerilor ruşi şi austrieci în timpul nesfârşitelor, aproape neîntreruptelor războaie contra Turciei erau tot atât de vinovate de această mare 
schimbare, pe cât şi răspândirea fatală a noului spirit, înceata dar sigura cucerire a Orientului de către Apus. (IOR 1/566). Din străinătate se 
întoarseră cu toţii cu vestea îmbucurătoare a unei apropiate mari prefaceri, prin care toate popoarele vor fi scăpate din lanţurile láuntrice şi externe. 
(IOR 1/566). 


Aşa se explică faptul că autorităţile statului, domnitorul şi Divanurile, pătrunse ele însele de spiritul schimbărilor iluministe, nu numai că nu se 
opun decât formal nenumăratelor conspirații ale partidei zise nationale, dar joacă rol de mecena al ideilor noi. 


Sturza crease la Academia Mihăileană prima şcoală înaltă laică din Moldova şi cheamă ca dascăl la această Universitate moldava pe Ion Ghica, 
Mihail Kogălniceanu şi multi alţii. Idolatria față de Franţa ,,mesianicá" era de atunci atât de grotesc de mare încât Bibescu ajunse a voi sá 
întemeieze la Bucuresti un Colegiu francez.(IOR 1/585). Numeroşi profesori străini, mai mult francezi pe care îi chemă Bibescu, nu putură lupta cu 
curentul national românesc şi planul acestui domn de a face şcoala cu totul franceză rămase neîmplinit. (IOR 1/586). 

Încercările de parodiere a „marii revoluţii” începuseră în anii 20 prin proiectul din Constituţia cărvunărească a lui Ioniță Tăutu, pe care Lovinescu 
l-a socotit adevăratul act politic al revoluţiei franceze de la noi, legătura dintre ideile cărvunarilor şi acelea ale revoluţiei franceze fiind evidentă 
pentru oricine compară unele articole ale proiectului cu Declaraţia drepturilor omului. (MAN/169). Până la 1848 acestui proiect i-au urmat alte 
manifeste, dintre care mă voi opri la două dintre ele, din 1840, care mi se par semnificative pentru toată istoria românească viitoare. 


Este vorba de binecunoscuta /ntroductie a „Daciei literare” şi de Constituţia elaborată de societatea secretă condusă de Mi Filipescu, program al 
încercării de lovitură de stat pentru care va fi închis (la mănăstire!) şi minorul Nicolae Bălcescu, ce îşi va face astfel intrarea în istorie. 


Introductia este prezentată peste tot ca program al paşoptismului şi al romantismului românesc, fiind văzută până astăzi ca reper al curentului 
„autohtonist”. 


Să vedem în ce măsură aceste locuri comune ale manualelor şcolare sunt şi adevărate. 


În primul rând, documentul fondator al Daciei literare este doar o parte a programului pasoptist, si anume aceea culturală, singura ce putea trece de 
cenzura regulamentară. Pentru a obţine un program complet trebuie adăugată jumătatea politică, proiectul de constituţie al conspiratorilor din 
rândul cărora, în acelaşi număr al revistei, Gr. Alexandrescu publica poemul 1840. 


Constituţia „societăţii” lui Mititá Filipescu prevedea egalitatea tuturor cetăţenilor, desfiinţarea rangurilor şi a privilegiilor, libertatea persoanei, 
armată revoluţionară, toate într-un sistem republican-democratic. Preluarea puterii urma să se producă printr-o răscoală susţinută militar. 


Reunind cele două texte, vedem că întregul suferă de o aparentă contradicţie internă: programul politic, de pură inspiraţie iluminist-radicală, pare a 
nu consuna cu acela cultural, „reacţionar” la prima vedere. 


Schizoidia congenitală a revoluţiei româneşti, care trebuia să fie fundatá pe ,,traditie”(?), având deci, cel putin in anumite puncte aspectul unei 
restauratii (!) , are cauze binecuvántate. Fiind o revoluţie burgheză într-o tara lipsită de burghezie, ea era cu necesitate făcută în numele ţăranilor. Pe 
de altă parte, având aparenţa unei mişcări de eliberare de sub dominaţia fanariotă (deşi domnii erau pământeni), turcă şi rusă, proiectata lovitură îşi 
căuta legitimitatea şi modelele în trecutul voievodal. În consecinţă, folclorul si trecutul eroic vor fi constantele propagandei revoluţionare de 
modernizare până în cea din urmă fază a revoluţiei, aceea a comunismului ceauşescian. 


De fapt, am mai spus-o, pentru orice revoluţie un anumit tip de recurs la trecut este absolut necesar, indiferent de condiţiile concrete din fiecare 
tara, în încercarea de a aboli istoria creştină. Pe de altă parte, istorismul, căutarea obsedată a „originilor”, a „formelor primare”, altele decât cele 
biblice, este o consecinţă inevitabilă a mitului evolutionist. 


De aceea iluminismul şi produsele sale sunt interesate de „primitivi”, de „sălbatici”, de toti „neevoluaţii” care nu au parvenit la ,,civilizatie” prin 
„cultură”, prin efort rational autonom. În această stare „larvară” se află mare parte a omenirii, de la papuasi până la populaţiile rurale europene, 
adică toti „ne-europenii”, şi ei sunt susceptibili de a oferi informaţii despre originile instituţiilor, limbajului şi comportamentului uman, cu alte 
cuvinte despre felul în care „experienţa socială a determinat apariţia conştiinţei”, ajungându-se la „homo sapiens”. (Absurditatea preexistentei 


experienţei nu a inventat-o Marx. Marxismul a apărut mult înaintea „iluminatului” Karl Monderchai). 


Dacă iluminiştii francezi, „romanii” moderni au fost preocupaţi de „barbarii exotici”, iluminismul german, concurent la un moment dat, prin 
curentul sturm-ist şi prin romantismul propriu-zis s-a interesat de „primitivii” autohtoni, ţăranii, care formau marea majoritate a locuitorilor 
continentului. Aşa apare „folcloristica” şi etnografia, din încercarea unora ca Herder de a descoperi „izvorul” limbajului, al literaturii şi al artei, care 
cu prospetimea sa naiv-primitivá ar fi dus la revigorarea literaturii ,civilizatiei". 


Germanii au un motiv particular de a investiga arhaicitatea păstrată în forme populare. Ei nu sunt moştenitorii greco-romanilor aşa cum e cazul 
„latinilor”, adică vorbitorilor unui idiom neo-romanic. De aceea racordul lor cu precrestinismul se face referitor la mitologia germană, ale cărei 
urme sunt căutate în cultura populară. (De la Herder la Hitler, germanii s-au căutat într-un trecut walhalic, din care fuseseră exilați de creştinism). 


Aşa a apărut naționalismul german, păgân, care a înlocuit orgoliul de a fi natia aleasă pentru a apăra şi spori Imperiul Papal. 
A sosit momentul să încercăm lámurirea istoriei acestui cuvânt-fetiş — „naţional” — şi a familiei sale. 


În cadrele ideologice ale Revoluţiei franceze, care îl pune în circulaţie, conceptul de naţiune este subordonat unei anumite forme statale, republica 
umanist-democratică. Aceasta la rândul ei fiind expresia unui „contract” încheiat de un număr oarecare de persoane care aderă la Declaraţia 
dreptului şi cetăţeanului. ,,Natiunea" ar fi aşadar actualizarea concretă a „republicii ideale”, cuprinzând „poporul”, adică doar „starea a treia”, 
rezident, prin hazard, pe un anumit teritoriu delimitat istoric. 


Sieyes (1789) a arătat importanţa stării a treia la sfârşitul Vechiului Regim în celebra broşură: Qu’est-ce que le Tiers Etat? La această întrebare el 
răspunde: Este totul. În primul capitol el demonstrază că starea a treia este o naţiune desăvârşită. „Nobilimea nu face parte din orânduirea socială”. 
Şi Sieyes încheie: starea a treia cuprinde aşadar tot ce alcătuieşte națiunea; iar tot ceea ce nu face parte din starea a treia nu poate fi privit ca făcând 
parte din natiune.(SOB/27). 


După cum se vede, în această acceptiune, termenul este atât de deformat, încât nici nu are legătură cu referentul pe care îl desemnează etimologic: 
natio=neam, rasă.. Criteriul etnic de identificare este înlocuit printr-unul ideologic-politic, cetăţenia, şi „naţiune” ajunge să însemne „suma celor 
născuţi întru revoluţie”. (O asemenea interpretare contorsionata a lui natio, nativus — născut, înnăscut — se impunea si din motive obiective, căci 
regicidul din anul 1792 însemnase distrugerea principiul unificator, monarhia creştină, care ţinea laolaltă conglomeratul eterogen de popoare ce 
păstrase, dupá1000 de ani de istorie comună puternice particularisme. Singura cale de a împiedica pulverizarea Franţei, era identificarea 
„cetăţeniei” cu ,,natiunea”). 


Republica umanistă universală nu poate lucra cu termeni care implică etnicul, decât cu mare băgare de seamă, trebuind să inventeze ceva care să 
însemne, simultan, şi „autohton”, si ,,cosmopolit”. 


In interior, „naţionalismul” este cosmopolit, pentru că urmăreşte să legitimeze acţiunea uzurpatoare a unei clase fără funcţie de conducere, 
burghezia, formată, în partea ei cea mai puternică, din reprezentanţii unei natii apatride, care manevrează masele, compuse de asemenea din alogeni 
sau din autohtoni fără conştiinţă etnică. 


În exterior, naţionalismului i se atribuie un sens etnic, pentru a desprinde, cum spuneam, popoarele lipsite de autonomie si a le ataşa imperiului 
democratic. Si sub acest aspect revoluţia imită antichitatea, şi nu degeaba codul juridic modern este copiat după cel roman. Calitatea de „francez” 
se traduce prin „supus al republicii franceze”, aşa cum „roman” putea fi, la un moment dat, orice nativ barbar care dobândise statutul de cetăţean 
prin servicii aduse instituţiei abstracte a statului. 


Iluminismul german fundamentează conceptul unui nationalism coerent etimologic şi aparent întemeiat pe realităţi. Pentru nemți, „naţiune” 
înseamnă chiar nație, totalitatea descendenților unor strămoşi originari, care locuiesc un teritoriu comun, alcătuind un complex socio-cultural si 
natural având trăsături particulare discernabile, altfel spus, un ,,specific” propriu. 


Definiţia aceasta ar fi corectă dacă nu ar fi incompletă şi antitraditionala, oricât ar părea de paradoxal. 


Căci herderianismul, cum spuneam, descoperă „naţia” având ca model trecutul mitic pre-creştin, ceea ce înseamnă negarea acumulărilor, a întregii 
dezvoltări care au transformat fondul originar păgân. Redeşteptarea artificială a unei experienţe istorice consumate este o utopie anti-istorică. Erezia 
protestantă procedase la fel atunci când a refuzat predania, crezând că astfel apără puritatea creştinismului. Iluminiştii nu fac decât să urmeze 
drumul deschis de „reformatorii” Bisericii. 


Adevărata formulă a naţionalismului ar trebui să reunească principiul etnic, principiul teritorial înţeles ca apartenenţă la un spaţiu con-natural 
(autohtonia) şi principiul spiritual, supraordonat, tradiţia creştină. 


„Confruntarea” dintre cele două tipuri de pseudo-nationalism, copiate simultan de revoluționarii moldo-valahi va face substanţa istoriei româneşti 
timp de vreo 80 de ani. 


Formula ,,nationalismului” fără naţionalitate va fi urmată de munteni, liberali, fanatici francofili şi va orienta decisiv viata politica şi socială. Pentru 
a-şi justifica pretenţiile de stăpânire asupra „vechii Dacii”, „grecobulgărimea” dámboviteaná a fost obligată să se declare „nepoata lui Traian”, 
uzând de această monumentală batjocură a ,,nationalismului-cosmopolit”. 


In general, moldovenii, proprietari rurali şi infinit mai instruiți decât flámánzii mahalagii „roşii” semialfabetizati, tind către modelul german 
apărând drept „conservatori”, ,,traditionalisti”, ,,reactionari”. Tocmai pentru instructia lor mai serioasă, scrupule morale şi intelectuale îi vor 
împiedica să ajungă la putere şi ei vor trebui să se mulţumească cu rolul de administratori ai culturii „naţionale”. 


In realitate cele două curente sunt complementare. Lucrarea, acum când este universală, trebuie să ne silim şi mai mult să fie una şi aceeaşi în 
familia română. (Rosetti, in ROS392) Revoluţia, indiferent de orientările ei în aparenţă contradictorii, este unitară prin obiectivul final: apariţia, în 
urma incendiului universal purificator, a omului autonom. 


Socială sau naţională, spune Rosetti, revoluţia pretutindeni (deşi sunt felurite haine) este tot aceea, adică: suspinul suferințelor adunate de veacuri şi 
care se prefac in lave arzânde, dar mântuitoare. (ROS 248) 


x» 


De aceea analiza fenomenului '48 sfidează clasificările. Nu putem vorbi decât cu totul convenţional despre o direcţie „progresistă” şi una 
,traditionalistá”, din moment ce avem de-a face cu nişte rudimente ideologice eclectice amalgamate confuz, colportate de scriitori-comisari care, 
dincolo de prejudecăţi stilistice, sunt şi „clasici” şi „romantici”. Mult mai târziu, după ce va fi preluat puterea, prin anii '80, ‘48-ismul află timp si 
pentru construcţii teoretice şi se constituie în cluburi, după criterii „politico-filozofice” niciodată precizate. Aşa apar „partide” bizare, conservator- 
liberale (?), cum e cel al „junimii”, sau liberal conservatoare (takismul). Dincolo de „polemicile” electorale susţinute cu mijloacele cele mai 
contondente, tandemul revoluţionar a funcţionat perfect, opoziţia „conservatoare”, în rarele perioade când a guvernat, nefăcând altceva decât să 
continue politica „adversarului”, consolidând măsurile luate de roşii, judecate initial ca distructive şi antinationale. 


Se tot vorbeşte despre o fericită, deşi ridicolă, sinteză a acestei perioade care, în termenii teoriei literare ar fi aceea dintre „romantism” şi 
„clasicism”. Nu este nici o sinteză, ci o gallimatie ideologică preluată mecanic. Atmosfera anilor '40 ai secolului trecut este un amestec de 
entuziasm şi de deceptie, de europenism crepuscular şi de nationalism incipient, de internaţională masonică si de spirit cazanier. (MAN/168). 


Acesta e contextul în care apare „spiritul critic” al „sturmiştilor” de la Dacia literară: Kogălniceanu, Alecsandri, Russo, susţinătorii unei teorii a 
„originalităţii” copiate (delicioasa ironie inevitabilă) mot cu mot din scrierile lui Herder, care vor alimenta întreg „autohtonismul” revoluţionar, 
trecând prin Junimea şi sfârşind cu sămănătorismul, într-o anumită parte a sa. 


Introductia din 1840, combătând „duhul nefast al imitatiunii", deschide o lungă si otioasá falsă polemică, continuată de toate generaţiile următoare 
până la noi. Este vorba despre discuţia asupra precedentei „fondului”, respectiv a ,,formei” în viata socio-culturala, teorie care ar despărţi net cele 
două direcţii: liberalo-progresistă şi conservatoare. 


Primii „lovinescieni”, începând cu un Heliade (,,Scrieti, băieţi, orice, dar scrieti!”), susţin un formalism absolut, aceasta fiind caracteristica primă a 
ideologiilor, aşa cum arătam în introducere. Idealismul revoluţionar nutreşte un dispreţ suveran fata de realități, pe care vrea sá le modeleze cu orice 
preţ după un şablon abstract. Este şi aici implicată o atitudine magică, ce presupune credinţa că forma ideală imaginată de om, asemeni Cuvântului 
dumnezeiesc, va crea, mai devreme sau mai târziu, un ,,fond”, un obiect „concret”. 


Cel de-al doilea grup, „maiorescienii”, cum e Kogălniceanu în literatură — în tot, de fapt, Kogălniceanu fiind liberal-conservator (?), iar Maiorescu, 
conservator-liberal (!) — cei din urmă, spuneam, insistă asupra unei revoluţii „treptate”, dând timp realitatilor să crească, justificand noile „forme”. 


Lăsând la o parte deosebirile în privinţa ritmului „înnoirilor”, cele două poziţii sunt coincidente în esenţă şi se află doar într-un conflict ,,formal”. 


Căci în ce constă „fondul chestiunii”? În presupozitia, cu valoare de adevăr absolut, că omul modern occidental si ,,civilizatia” pe care a creat-o 
reprezintă desăvârşirea evoluţiei universale şi că acest proces „firesc” este oricum inevitabil pentru toate comunităţile omeneşti, revoluţia nefăcând 
decât să grăbească această „fericită” fatalitate. Prin acest sofism, imperialismul revoluţionar pustiitor îşi justifică crimele împotriva culturilor şi 
civilizaţiilor pe care le distruge în numele „progresului”. 


Astfel încât, diferenţa între revoluționarii ,,liberali” şi cei „conservatori” se reduce la adoptarea unui ,,fond” strain in „formele” originare si, 
^ H 
respectiv, la travestirea ideilor in forme „autohtone”. 


Dar, indiferent prin ce mijloace ar fi fácutá revolutia, ea duce la alienare, pentru cá, oriunde si oricánd, este un proces pseudomorfotic. De douá sute 
şi mai bine de ani, popoarele lumii sunt supuse acestei pseudomorfoze care le-a alterat identitatea până la desfigurare. Or, pierderea identităţii 
înseamnă desfigurare, căci orice lucru este ceea ce este şi nu se poate transforma decât cu prețul dispariţiei. 


Adevărul este cá, pentru a avea şanse de succes, revoluţia trebuie să ajungă la un compromis cu tradiţia pe care urmăreşte sá o desființeze, mai ales 
în tările „subdezvoltate”, exclusiv agrare din Europa orientală. Pentru ‘48-istii răsăriteni, crearea unei culturi ,,nationale” era un imperativ din cel 
puţin două motive. 


În primul rând, trebuia să dovedim Europe" cá nu suntem „sălbaticii” pe care ne credea, că suntem apti să primim „lumina” civilizaţiei. Pentru cá 
nu oricine era îndreptăţit să aspire la statutul de „naţiune liberă” a „Europei unite” şi, mai ales la poziţia privilegiată de membru al „rasei latine”, 
gintă aleasă, făcută să conducă lumea în paradis. „Scrieţi, băieţi, orice, dar scrieţi!” este imperativul care condiţionează admiterea noastră în clubul 
latin, alături de „mama Roma” şi „sora Franţa”. Concurența era mare în acele timpuri, ca şi astăzi, şi aveam de luptat cu candidati ce ne contestau 
drepturile istorice. De aceea românii au fost cei mai inversunati filofrancezi şi au suprasolicitat obedienta fata de „sora mai mare” într-un mod 


inimaginabil de dezgustător. (Am făcut două războaie, declarând că ar fi fost preferabilă pieirea României decât a „binefăcătoarei” noastre). 


Pe de altă parte, revoluţia se face prin demagogie, iar aceasta are nevoie de un mijloc de propagare: „cultura”, adică literatura în sens larg. Pentru a 
fi accesibilă şi eficientă, literatura propagandistică are nevoie de aparenţa autohtonismului. 


O literatură de sine stătătoare, care ca formă să se sprijine pe forma veche, populară, şi în cuprins să se pună în slujba noilor idealuri politice, 
aceasta este dorinţa lor. (IOR/588) 


O altă realitate care să fi putut funda cultura laică, în afara aceleia rurale, nu exista şi încercările de „îmburghezire” precoce a producţiilor au dus la 
monstruozitati literare, monumente de absurd macabre în artificialitatea lor ridicolă. 


„Autohtonismul” revoluţionar inaugurat la Dacia literară s-a limitat, cum era şi firesc la un program estetic ce avea rolul de a escamota valoarea 
ruralismului ca punct de plecare al adevăratei renaşteri româneşti, ceea ce ar fi presupus reorganizarea întregii societăţi pe temeiurile tradiţiei. 


Or, pseudo-autohtonismul are o perspectivă contrară, ruralitatea fiind văzută ca o fază a infantilitátii culturale, prețioasă prin frágezimea poetică a 
manifestărilor sale „artistice” şi prin informaţiile istorice vii pe care le poartă despre o etapă a evoluţiei umane, dar sugestiile pe care ni le poate 
oferi se opresc aici. Omul premodern, ţăranul în cazul nostru, nu a ajuns la maturitatea spirituală, nu a depăşit gândirea simbolică, neavând acces la 
aceea conceptuală. Şi dacă el poate să inspire prin metaforele sale naive limbajul nostru uscat de excesele luciditatii, noi suntem datori să îl 
emancipăm la statutul de om „civilizat”, „om întreg”, printr-o educaţie pozitivăşi prin întregul sistem de organizare a vieţii sociale moderne. 


Acest construct fantastic, „ţăranul” *48-ist, fermecător prin inocenta lui păgână, venerabil pentru că este contemporanul străbunului Traian, va 
obtura până astăzi adevăratul chip al ţăranului român, fiind la fel de nociv pentru perceperea tradiţiei ca şi poziţia declarat ostilă a „modernismului” 
agresiv. Şi poate chiar mai nociv, pentru că, imaginea ţăranului român „păgân”, ,,superstitios” şi „creator genial de folclor” are prestigiul 
,stiintific”, greu de combătut, al unei întregi şcoli de etnografie. 


Dacă înainte de 1848 tara românească nu mai însemna nimic ca stat iar administratorii săi erau străini, ea era încă o tara, chiar în situaţia în care 
unele din funcţiile sociale specifice se atrofiaseră considerabil, prin dispariţia boierimii luptătoare. Acest proces nu este încă, teoretic, atât de 
catastrofal pe cât pare. Táránimea — ruinată, slăbită biologic, e adevărat — împreună cu preoţii, putea oricând să producă o noua „clasă” 
conducătoare, ca de atâtea ori, oriunde, în trecut, atunci când ierarhia războinică se întâmpla să fie decimată în luptă. Statul străin fiscal, oricât de 
brutal ar fi exploatat resursele umane, era neutru în privinţa modului de a fi în lume al supuşilor săi. 


Statul umanist revoluţionar, care continuă încă mai sângeros politica de exploatare fiscală, urmăreşte pe lângă aceasta infinit mai mult; el se doreşte 
stăpân nu numai pe munca şi pe energia supușilor ci, lucru nevisat de nici un tiran ,traditional", vrea să le transforme sufletul, modelându-l silnic 
după chipul şi asemănarea cetăţeanului ateu universal. (Convertirile cu forţa sunt o constantă, Biserica Romană fiind campioana „fericirii” prin 
constrângere, dar modelul impus a fost întotdeauna supra-uman, operaţia făcându-se în numele lui Dumnezeu, nu al omului. Albul era „civilizat”, 
superior „sălbaticului”, pentru că ÎI descoperise pe Dumnezeu Cel adevărat, iar nu pentru cá era el însuşi, pur şi simplu, „omul absolut”). 

Adaptatá la condiţiile Răsăritului, revoluţia „românească”, condusă direct de la centru, respectă cu stricteţe programul de desființare a tradiţiei şi de 
creare a „omului nou”, aşa cum vom încerca să arătăm altădată. 

« 11 iunie 1948 - NATIONALIZAREA 

Un tribunal rus a dispus plasarea in arest preventiv a unei vrájitoare, acuzatá cá indeamná la violentá impotriva clerului Bisericii Ortodoxe Ruse si 
cá insultá credinciosii » 


2 ráspunsuri 


Subscribe to comments with RSS. 


1. scortisoara said, on iunie 11, 2024 at 2:35 pm 


Zoe se inseala ....vine alt val de intuneric.... Ca e timpul intunericului cel mai intunecat .Intunericul vine in valuri ....din ce in ce mai dense 
... Nu s-a terminat , doamna Zoe . O sa se termine cand va veni Hristos a 2 oara .... Vine sa termine ce a inceput in curtea Templului cand 
avea biciul in mana . Atunci doar a mangaiat asa ...un pic... 


...https://www.activenews.ro/opinii/Zoe-Dantes-PARLAMENTUL-EURO-ANTIHRISTILOR-189920 


* Apreciat de 1 persoaná 


Ráspunde 
2: geo said, on iunie 11, 2024 at 3:35 pm 


Gata, circul electoral s-a terminat. Cum a zis si Piedone, de-acum culegem ce-am ales. A doua zi dupa alegeri, Guvernul a pus pe ordinea de 
zi acordarea cetateniei románe oricui are 3 ani stati la noi in tara, deschizand portile unei colonizari in masa, pentru totdeauna, in dispretul 
Constitutiei. Credeti ca nu aveau pregatit proiectul dinainte si l-au scris cumva in noaptea numararii voturilor!? 


Sau credeti ca nu vin si altele in program, mai ales dupa ce trec si de hopul alegerilor generale din toamna? Cu siguranta o plebiscitare cu 
jumatate din voturi a puterii si o realegere a Ursulei nu face decat sa ii incurajeze. 


Trei ani e o perioada insignifianta ca sa dai cetatenia. Razboiul din Ucraina are deja doi ani si ceva. Milionul de refugiati, care au bifat 
intrarea in februarie 2022, in cateva luni e eligibil. 


Pe langa ei, alte milioane se pot adauga lejer anii urmatori, din cei care sunt deja si ii vedem ca misuna la tot pasul, din Turcia, Bangladesh, 
Sri Lanka, Vietnam, Pakistan, India, Siria, Afganistan, Filipine, Israel, valul care ne va fi servit din Palestina. Cu siguranta sunt deja destui 
care au demult cei trei ani impliniti deci, teoretic, daca se grabesc comasatii ii pot avea pe listele electorale pana la toamna. 


E o deschidere ireversibila si fara niciun criteriu. Ne plangem de calitatea scolii, dar importam analfabeti si dam cetatenie pentru datul la 
pedale trei ani, pentru comoditatea de a avea falalfel si kebab dus la usa biroului de la cateva strazi mai incolo. E realmente un act de tradare 
nationala, care a fost acoperit de o galagie electorala axata numai pe functii si partizanat de galerie de fotbal intre echipe. 


https://www.facebook.com/reactiunea/posts/pfbid02 1u2a8dpxZbOZidYCRxsXKEbA 7x X6Qix5CVvTYPmV9JpCkkLT3voNaS5UMXxHztYbThl 

active lui Putin, pentru a le împărtăşi cu China. Dacă ajutăm Ucraina acum, ar putea deveni cel mai bun partener de afaceri la care am visat 
vreodată" / Propun alt calcul: cate tone de sange inseamna mineralele alea? 

Exemplificare video: Adaposturile Sami din Nordul Extrem al Europei, de Kirsten Dirksen. Comparatie intre corturile Sami si cele ale altor 
neamuri semi-nomade din Siberia si Stepele Americane 


vara) 
Exemplificare video: Stil de viata in padure, de Bertram Nielsen (adapost de supravietuire A-frame semi-permanent si tehnici de 
supravietuire rudimentare) 

13 Iunie: Hristos S-a înălțat! 
ES Pagină dintr-un “Abecedar” de la 1942 despre sărbătoarea Inaltarii Domnului 
12 Iunie - Sfântul Cuvios Onufrie cel Mare: Sfântul Onufrie luând pâinea din mâinile lui Hristos, o ducea cu mare osteneală. Si venind cu 


& Veni, vidi, vici — versiunea evreiascá 

Biserica Ortodoxá - trecut si prezent - sá avem nádejde! 

P Copiii tortionarilor conduc în continuare România. 

Sfântul Doctor Luca al Crimeii — 11 Junie 

^ Unde sálásluiesc demonii? Y 

Acatistul Sfántului Luca Doctorul, Arhiepiscopul Simferopolului - 11 Iunie 


e Mihai Tîrnoveanu: Valea Uzului este baricada demnității noastre de români care nu a putut fi rápusá. Sá o ţinem fraților, aşadar în picioare 

Marti, 17 ianuarie 2017, Clerici cu nasul infundat 

Deshumarea Mărturisitorului Ioan Ianolide, 25 Mai 2024 

„Îngerul a strigat” 


SFANTUL MUNTE ATHOS 


Pelerinaj la Muntele Athos (3 — 8 iunie 2024). [imbarcare din Sibiu, Rm. Vâlcea, Pitesti, Bucuresti, Giurgiu]. 


VIDEO: ÎPS Neofit de Morfu — Sfat practic în lupta cu gândurile si cu patimile (subtitrare Ro) 

Focşani, Buzău, Urziceni, Bucuresti, Giurgiu] 

Hristos a înviat! Să ne bucurăm! 

VIDEO: Părintele Nikon Aghioritul răspunde celor ce vorbesc despre ,,inselaciunea’ 


` Sfintei Lumini de la Ierusalim (subtitrare Ro) 

Cele mai bune și cele mai citite articole publicate pe Discerne în 2023 de Marcus Victor Grant 

